                        "ብኂለ አበው"

1. ከዘማዊቷ ጋር ዝሙትን የፈፀመ ዘማዊ እርሷ ወደ ኃጢያት እንደመራችው ምክንያት ቢያደርጋት ከጥፋት አይድንምና ለኃጢያትህ ምክንያት አታቅርብ. . ./ቅዱስ ባስልዮስ ዘቂሳርያ/

2. የቅዱሳን መንገድ ጠባብ ናት. . ./ቅዱስ አትናትዮስ/

3. ችግርና መከራ የሌለበትን ህይወት ፍፁም አትመኝ ምንም አታተርፍምና. . ./ቅዱስ ዮሐንስ አፈወርቅ/

4. ስለ ክርስቶስ እዬመሰከሩ እንደ አይሁድ ስርዓት መኖር አሰቃቂ ነው. . . /ቅዱስ አግናጥዮስ ምጥው ለአንበሳ/

5. የእመቤታችን ቅድስት ድንግል ማርያምን የአምላክ እናትነት በትክክል የማይቀበልና የማያምን ሁሉ ከአምላካዊ ፀጋ እድል ፈንታ ፅዋ ተርታ የለውምና እመ አምላክ ወላድተ አምላክ ብለህ እመን. . ./ቅዱስ ጎርጎርዮስ ዘእንዚናዙ/

6. ፍጡራንን መርምሮ ማወቅ ካልተቻልን ሁሉን የፈጠረ እርሱን መርምሮ ማወቅ እንደምን ይቻለናል?. . ./ቅዱስ አትናትዎስ/

7. ወርቅ በእሳት እንደሚፈተን ሁሉ የክርስቶስንም ፀጋና ክብር ሳይፈተኑ ማግኘት አይቻልም የዚህ ዓለም ፈተናና እሳት ቶሎ ያልፋል ይጠፋል ኃጢያተኞች የሚገቡበት የገሀነም እሳት ግን ለዘላለም እንደ ነደደ ይኖራል. . ./ቅዱስ ሚናስ/

8. ቤተክርስትያን መጠጊያችን ነች ቤተክርስትያን የኖኅ መርክብ ነች በውስጧ እንጠለላልን ከውጭዋ ግን ማዕበልና ቀላያት ተከፍተዋል. . ./ቅዱስ እንድርያስ/

9. ስጋዊ ፍላጎቶችን ማሸነፍ ለአክሊለ ህይወት የሚያበቃ ሰማዕትነት ነው. . ./ብፁዕ አቡነ ጎርጎርዮስ ካልዕ/
10. ኃጥያታችንን እኛ እያሰብን የምንፀፀት ከሆነ እግዚአብሔር ይረሳልናል  ኃጥያታችንን እኛ እረስትን የምንፅናና ከሆነ እግዚአብሔር ያስብብናል. . ./ቅዱስ እንጦንስ/
11. የማታምንበትን ነገር ለሰው ስትል አትስራው ከሰራኸው እንደምትጠፋበት እወቅ. . ./መጽሐፈ ምክር/
12. አንደበቱን ከቧልት ያየውን ሚስጥር ከመናገር የሚከለክል ሰው ልቦናውን ከኅልዮ ኃጢአት ያርቀዋል. . ./አረጋዊ መንፈሳዊ/
13. ጸጋ ቢሰጥህ  በተሰጠህ ጸጋ አመስግን ያልተሰጠህን እሻለሁ በማለት የተሰጠህን እዳታጣ . . ./ማር ይስሃቅ/
14. ራሱን የሚንቅ የሚያቃልል ሰው ከእግዚአብሔር ዘንድ እውቀትን ያገኛል አዋቂ ነኝ የሚል ሰው ከፈጣሪው ጥበብ ይለየዋል. . ./አረጋዊ መንፈሳዊ/
15.  ሌቦች ባዶ ቤትን ለመበርበር አይመጡም፤ ወርቅና ብር ወዳለበት ቤት እንጂ፡፡ ዲያብሎስም ልክ እንደዚህ ነው፤ ሊፈትናቸው የሚመጣው መንፈሳዊ ሀብታትን ወዳከማቹት ነው. . ./ቅዱስ ዮሐንስ አፈወርቅ/

16. ቂመኛ ከመሆን ተከልከል፤ ቂመኛ ሰው ሥጋ የለበሰ ሰይጣን ነውና. . ./አረጋዊ መንፈሳዊ/

